Foto, Video: Index



U SUBOTU oko 18.30 sati došlo je do pucnjave u Srinjinama kod Splita. Na cesti Žrnovnica - Srinjine, kod samog ulaza u mjesto i skretanja za kamenolom, više hitaca u noge iz vatrenog oružja dobio je 33-godišnji Mario B.

Prebačen je u splitsku bolnicu i prema prvim informacijama nije u životnoj opasnosti. Policija je u bolnici i razgovarat će s ranjenim kako bi utvrdili poznaje li osobu koja ga je ranila.

Napadač je zapucao na Marija B. nakon što je ovaj izašao iz kafića.

Prizor ustrijeljenog mladića koji leži u lokvi krvi na inače vrlo prometnom pravcu koji vodi od Žrnovnice preko Tugara do Gata šokirao je prolaznike.

Na samom ulazu u Srinjine zatekli smo večeras dvadesetak policajaca, kriminalističke tehničare te pripadnike Javne vatrogasne postrojbe iz Splita. Vatrogasci su šmrkom prali asfalt ispred BMW-a ranjenog Marija B. Bilo je dosta krvi.

Tekst se nastavlja ispod oglasa

Oko 21 sat po BMW je došla vučna služba.